พระราชบัญญัติปรับปรุงกระทรวง ทบวง กรม (ฉบับที่ 6) พ.ศ. 2535 (ยกเลิก)
ประกาศวันที่ 1992-04-03

content: พระราชบัญญัติ ปรับปรุงกระทรวง ทบวง กรม (ฉบับที่ ๖) พ.ศ. ๒๕๓๕ (ยกเลิก)
content: ภูมิพลอดุลยเดช ป.ร. ให้ไว้ ณ วันที่ ๒๓ มีนาคม พ.ศ. ๒๕๓๕ เป็นปีที่ ๔๗ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการปรับปรุงกระทรวง ทบวง กรม จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ทำหน้าที่รัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติปรับปรุงกระทรวง ทบวง กรม (ฉบับที่ ๖) พ.ศ. ๒๕๓๕”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกความในมาตรา ๔ แห่งพระราชบัญญัติปรับปรุงกระทรวง ทบวง กรม พ.ศ. ๒๕๓๔ และให้ใช้ความต่อไปนี้แทน “มาตรา ๔ ให้มีกระทรวง ทบวง และส่วนราชการที่มีฐานะเป็นกระทรวงดังต่อไปนี้ (๑) สำนักนายกรัฐมนตรี (๒) กระทรวงกลาโหม (๓) กระทรวงการคลัง (๔) กระทรวงการต่างประเทศ (๕) กระทรวงเกษตรและสหกรณ์ (๖)
sectionNo: 3
content: กระทรวงคมนาคม (๗) กระทรวงพาณิชย์ (๘) กระทรวงมหาดไทย (๙) กระทรวงยุติธรรม (๑๐) กระทรวงวิทยาศาสตร์ เทคโนโลยีและสิ่งแวดล้อม (๑๑) กระทรวงศึกษาธิการ (๑๒) กระทรวงสาธารณสุข (๑๓) กระทรวงอุตสาหกรรม (๑๔) ทบวงมหาวิทยาลัย”
sectionNo: 4
content: มาตรา ๔ ให้ยกเลิกหมวด ๑๐ และความในมาตรา ๒๓ แห่งพระราชบัญญัติปรับปรุงกระทรวง ทบวง กรม พ.ศ. ๒๕๓๔ และให้ใช้ความต่อไปนี้แทน “หมวด ๑๐ กระทรวงวิทยาศาสตร์ เทคโนโลยีและสิ่งแวดล้อม มาตรา ๒๓ กระทรวงวิทยาศาสตร์ เทคโนโลยีและสิ่งแวดล้อม มีอำนาจหน้าที่เกี่ยวกับการวิทยาศาสตร์ เทคโนโลยี การพลังงาน
sectionNo: 4
content: สิ่งแวดล้อมและการวิจัย”
sectionNo: 5
content: มาตรา ๕ ให้ยกเลิกความในมาตรา ๒๔ แห่งพระราชบัญญัติปรับปรุงกระทรวง ทบวง กรม พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติปรับปรุงกระทรวง ทบวง กรม (ฉบับที่ ๓) พ.ศ. ๒๕๓๕ และให้ใช้ความต่อไปนี้แทน “มาตรา ๒๔ กระทรวงวิทยาศาสตร์ เทคโนโลยีและสิ่งแวดล้อม มีส่วนราชการดังต่อไปนี้ (๑) สำนักงานเลขานุการรัฐมนตรี
sectionNo: 5
content: (๒) สำนักงานปลัดกระทรวง (๓) กรมควบคุมมลพิษ (๔) กรมพัฒนาและส่งเสริมพลังงาน (๕) กรมวิทยาศาสตร์บริการ (๖) กรมส่งเสริมคุณภาพสิ่งแวดล้อม (๗) สำนักงานคณะกรรมการวิจัยแห่งชาติ (๘) สำนักงานนโยบายและแผนสิ่งแวดล้อม (๙) สำนักงานพลังงานปรมาณูเพื่อสันติ”
sectionNo: 6
content: มาตรา ๖ บทบัญญัติแห่งกฎหมาย กฎ ข้อบังคับ ระเบียบ ประกาศ คำสั่งหรือมติคณะรัฐมนตรีใด อ้างถึงกระทรวงวิทยาศาสตร์ เทคโนโลยีและการพลังงาน รัฐมนตรีว่าการกระทรวงวิทยาศาสตร์ เทคโนโลยีและการพลังงาน เลขาธิการคณะกรรมการสิ่งแวดล้อมแห่งชาติ และข้าราชการและลูกจ้างของกระทรวงวิทยาศาสตร์ เทคโนโลยีและการพลังงาน
sectionNo: 6
content: ให้ถือว่าบทบัญญัติแห่งกฎหมาย กฎ ข้อบังคับ ระเบียบ ประกาศ คำสั่ง หรือมติคณะรัฐมนตรีนั้น อ้างถึงกระทรวงวิทยาศาสตร์ เทคโนโลยีและสิ่งแวดล้อม รัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม เลขาธิการสำนักงานนโยบายและแผนสิ่งแวดล้อม และข้าราชการและลูกจ้างของกระทรวงวิทยาศาสตร์
sectionNo: 6
content: เทคโนโลยีและสิ่งแวดล้อม ตามลำดับ
content: ผู้รับสนองพระบรมราชโองการ อานันท์ ปันยารชุน นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรปรับปรุงส่วนราชการที่ทำหน้าที่ในการป้องกันและแก้ไขมลภาวะด้านต่าง ๆ โดยการยุบสำนักงานคณะกรรมการสิ่งแวดล้อมแห่งชาติ และจัดตั้งกรมควบคุมมลพิษ กรมส่งเสริมคุณภาพสิ่งแวดล้อมและสำนักงานนโยบายและแผนสิ่งแวดล้อมขึ้นแทน
content: เพื่อให้สอดคล้องกับแผนพัฒนาเศรษฐกิจและสังคมแห่งชาติ และในขณะเดียวกันเห็นสมควรเปลี่ยนชื่อกระทรวงวิทยาศาสตร์ เทคโนโลยีและการพลังงาน เป็นกระทรวงวิทยาศาสตร์ เทคโนโลยีและสิ่งแวดล้อม จึงจำเป็นต้องตราพระราชบัญญัตินี้